CELEX: 52011PC0732
Language: sk
Date: 2011-11-11
Title: Návrh ROZHODNUTIE RADY ktorým sa ustanovuje pozícia Európskej únie v rámci príslušného orgánu Svetovej obchodnej organizácie o pristúpení Samoy k Svetovej obchodnej organizácii

|

52011PC0732

Návrh ROZHODNUTIE RADY ktorým sa ustanovuje pozícia Európskej únie v rámci príslušného orgánu Svetovej obchodnej organizácie o pristúpení Samoy k Svetovej obchodnej organizácii  /* KOM/2011/0732 v konečnom znení - 2011/0331 (NLE) */  

	DÔVODOVÁ SPRÁVA1. KONTEXT NÁVRHUPrehľad podmienok vstupu Samoy do WTOI. ÚVODČlenovia Svetovej obchodnej organizácie (ďalej len „WTO“) a Samoa dospeli do záverečnej fázy uzatvorenia dohody o podmienkach vstupu Samoy do tejto organizácie. Táto skutočnosť je výsledkom rokovaní trvajúcich 13 rokov, ktoré sa začali predložením žiadosti o vstup do WTO v roku 1998 zo strany Samoy. Žiadosť Samoy o vstup bola preskúmaná v súlade s pokynmi stanovenými v rozhodnutí Generálnej Rady WTO z 10. decembra 2002 o pristúpení najmenej rozvinutých krajín (LDC) a teraz musí Rada vo svojom rozhodnutí schváliť podmienky vstupu Samoy, predtým ako môže EÚ formálne podporiť jej vstup.Zhrnutie podmienok vstupu sa uvádza ďalej.II. ZHRNUTIE PODMIENOK VSTUPU SAMOY DO WTO PODĽA ODVETVÍPriemerná konečná viazaná colná sadzba (final bound rate, FBR) Samoy je 21%.Priemerná konečná viazaná colná sadzba sa v rôznych priemyselných odvetviach pohybuje od najnižších priemerov vo výške 13,5 % v prípade farmaceutík a 16 % v prípade chemických výrobkov až po najvyšší priemer vo výške 30 % v prípade obuvi a hračiek.Z 5 315 položiek colného sadzobníka harmonogramu Samoy len 23 položiek nedosiahne v čase vstupu svoju FBR a v dôsledku toho sa na ne bude vzťahovať vykonávacie obdobie. Vykonávacie obdobie končí v roku 2017 v prípade týchto 16 priemyselných colných položiek: guľôčkové ložiská, navigačné nástroje, bicykle; a v roku 2022 v prípade týchto 7 poľnohospodárskych colných položiek: pšenica, jačmeň, žuvačky.Tieto priemerné úrovne colných sadzieb sú celkom prijateľné vzhľadom na status Samoy ako najmenej rozvinutej krajiny, malú veľkosť a zraniteľnosť jej hospodárstva a jej ostrovný charakter. V minulosti, pokiaľ ide o najmenej rozvinuté krajiny, považovala EÚ tieto úrovne colných sadzieb v prípade hospodárstva porovnateľnej veľkosti za prijateľné a akceptovala ich. Samoa sa zúčastňuje rokovaní o komplexnej DHP ako člen Tichomorskej skupiny krajín AKT.Priemyselný tovar-  Priemerná FBR pre nepoľnohospodárske výrobky je 22,3 %.-  Vo väčšine priemyselných odvetví sú colné sadzby v priemere viazané pod 25 %, s najvyššími hodnotami dosahujúcimi 30 %.-  Najvyššie úrovne colných sadzieb sú v prípade obuvi a hračiek (konečné viazané colné sadzby sú vo výške 30 %).-  Colné sadzby v prípade farmaceutík predstavujú najnižšie priemerné colné sadzby vo výške 13,5 % a chemické výrobky sú viazané na relatívne nízkej priemernej úrovni vo výške 16 %.Poľnohospodárske výrobky-  V prípade poľnohospodárskeho tovaru je priemerná FBR 19,6%.-  V poľnohospodárstve sú najvyššie hodnoty vo výške 35% v prípade čokolády, kávy, tabaku a krmiva pre domáce zvieratá; 65% v prípade čerstvej zeleniny a rýb. Obilniny ako pšenica, jačmeň a ryža sú viazané na úrovni colných sadzieb medzi 10 % a 15 %.SlužbyListina špecifických záväzkov Samoy v oblasti služieb je veľmi uspokojivá vzhľadom na jej status najmenej rozvinutej krajiny. Samoa prijme záväzky týkajúce sa prístupu na trh a záväzky národného zaobchádzania v širokom rozsahu v odvetviach poskytovania služieb vrátane profesionálnych služieb, počítačových a iných obchodných služieb, komunikačných služieb (doručovateľské a telekomunikačné služby), v stavebných, súkromných vzdelávacích, environmentálnych, finančných (poisťovacie a bankové služby) a turistických službách.Záväzky podľa protokoluV záverečnej, multilaterálnej fáze procesu vstupu sa členovia WTO kolektívne usilovali o zabezpečenie základnej zlučiteľnosti obchodných právnych predpisov a inštitúcií Samoy s pravidlami a dohodami WTO, čo stanovili v protokole o vstupe a v správe pracovnej skupiny. Tieto záležitosti sú pre EÚ obzvlášť dôležité:Obchodné právaSamoa potvrdila, že od dátumu vstupu budú jej zákony a právne predpisy týkajúce sa práva obchodovať s tovarom a všetkých poplatkov, dávok a daní odvedených na základe týchto práv, plne v súlade so záväzkami WTO. Najmä sa bude musieť zmeniť systém dovozných povolení Samoy na alkohol, v rámci ktorého sa zlúčilo právo na dovoz s právom distribuovať vrátane ustanovenia dočasného povolenia, umožňujúceho držiteľovi povolenia dočasne dovážať a predávať alkoholické nápoje, a bude potrebné oddeliť právo dovážať a právo distribuovať.Zahraničné investícieSamoa sa zaviazala, že vykoná revíziu zákona o zahraničných investíciách. Potvrdila, že od dátumu vstupu bude plniť požiadavky WTO vrátane svojich záväzkov stanovených v listine špecifických záväzkov Samoy v oblasti služieb. Ide konkrétne o správu rezervného a obmedzeného zoznamu hospodárskych činností, ako ich upravuje zákon o zahraničných investíciách.Colná hodnotaKu dňu vstupu budú právne predpisy Samoy v oblasti colnej hodnoty a režim colnej hodnoty v súlade s dohodami WTO o colnej hodnote.Oblasti, v ktorých bolo požadované prechodné obdobieVnútroštátne dane na dovoz: Samoa bude musieť uviesť do súladu daňový postup vo vzťahu k dovážaným a domácim primárnym výrobkom s ustanoveniami WTO (t.j. zmeniť zákon o dani z pridanej hodnoty na tovar a služby tak, aby sa vyriešila súčasná výnimka z tejto dane pre primárnych výrobcov, ktorí sú vo všetkých prípadoch malí výrobcovia predávajúci svoje výrobky na miestnom trhu) do troch rokov od vstupu. Na konci tohto obdobia podá Samoa správu Generálnej rade WTO o zmenách či zrušení dotknutej daňovej výnimky. Prechodné obdobie sa využije na vypracovanie čo najvhodnejšej reformy právnych predpisov, pričom sa zohľadní domáce odvetvie poľnohospodárstva Samoy, administratívne obmedzenia, ktorým čelí ministerstvo zodpovedné za správu DPH na tovar a služby a politická citlivosť reformy.Práva duševného vlastníctva: k dátumu vstupu budú v Samoe v platnosti právne predpisy uvádzajúce jej režim duševného vlastníctva do súladu s dohodou TRIPS; úplná implementácia sa zabezpečí do júla 2013.III. ODPORÚČANIEPredložením podmienok vstupu Samoy do WTO na schválenie Radou Komisia zvažuje tieto podmienky, ktoré podľa jej názoru predstavujú vyrovnaný, avšak ambiciózny súbor záväzkov týkajúcich sa otvorenia trhu, ktorý prinesie značný úžitok tak Samoe, ako aj jej obchodným partnerom z WTO.2011/0331 (NLE)NávrhROZHODNUTIE RADYktorým sa ustanovuje pozícia Európskej únie v rámci príslušného orgánu Svetovej obchodnej organizácie o pristúpení Samoy k Svetovej obchodnej organizáciiRADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 ods. 4 prvý pododsek v spojení s článkom 218 ods. 9,so zreteľom na návrh Európskej komisie,keďže:(1) Vláda Samoy podala 15. apríla 1998 žiadosť o pristúpenie k Dohode o založení Svetovej obchodnej organizácie (WTO) v súlade s článkom XII uvedenej dohody.(2) Dňa 15. júla 1998 bola zriadená pracovná skupina pre pristúpenie Samoy s cieľom dosiahnuť dohodu o podmienkach pristúpenia prijateľných pre Samou a všetkých členov WTO.(3) Komisia dohodla v mene Únie komplexný súbor záväzkov týkajúcich sa otvorenia trhu zo strany Samoy, ktoré spĺňajú požiadavky Únie a zodpovedajú úrovni rozvoja Samoy.(4) Tieto záväzky budú teraz zapracované do Protokolu o pristúpení Samoy k WTO.(5) Očakáva sa, že pristúpenie k WTO pozitívne a trvalo prispeje k procesu hospodárskej reformy a udržateľnému rozvoju v Samoe.(6) Protokol o pristúpení by sa preto mal schváliť.(7) V článku XII dohody o založení WTO sa stanovuje, že podmienky pristúpenia je potrebné schváliť medzi pristupujúcim členom a WTO a že konferencia ministrov WTO schváli podmienky pristúpenia zo strany WTO. V článku IV.2 dohody o založení WTO sa stanovuje, že v období medzi zasadnutiami konferencie ministrov vykonáva jej funkcie Generálna rada.(8) Preto je potrebné ustanoviť pozíciu, ktorú má Únia v rámci príslušného orgánu WTO zaujať, či to je konferencia ministrov alebo Generálna rada WTO.PRIJALA TOTO ROZHODNUTIE:Jediný článok1. Pozícia, ktorú má Európska únia zaujať v rámci príslušného orgánu WTO k pristúpeniu Samoy k WTO, je pristúpenie schváliť.2. Toto rozhodnutie nadobúda účinnosť dňom jeho prijatia.V […]Za Radupredseda